CELEX: 62012TN0404
Language: fi
Date: 2012-09-12 00:00:00
Title: Asia T-404/12: Kanne 12.9.2012 — Toshiba Corporation v. komissio

10.11.2012   
            
            
               FI
            
            
               Euroopan unionin virallinen lehti
            
            
               C 343/19
            
         Kanne 12.9.2012 — Toshiba Corporation v. komissio
   (Asia T-404/12)
   2012/C 343/32
   Oikeudenkäyntikieli: englanti
   
      Asianosaiset
   
   
      Kantaja: Toshiba Corporation (Tokio, Japani) (edustajat: Solicitor J. MacLennan sekä lakimies A. Schulz ja lakimies S. Sakellariou)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 27.6.2012 tehdyn komission päätöksen asiassa COMP/39.966 — kaasueristeiset kytkinlaitteet — sakot
            
         
               —
            
            
               toissijaisesti alentamaan sakkoa niin kuin unionin yleinen tuomioistuin katsoo asianmukaiseksi ja joka tapauksessa
            
         
               —
            
            
               määräämään kantajan oikeudenkäyntikulujen korvaamisesta.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, jonka mukaan komissio rikkoi hyvän hallinnon periaatetta ja suhteellisuusperiaatetta tehdessään ennenaikaisesti päätöksensä 27.6.2012 asiassa COMP/39.966 — kaasueristeiset kytkinlaitteet — sakot ennen kuin unionin tuomioistuin antoi tuomionsa asiassa C-498/11 P, Toshiba Corporation vastaan Euroopan komissio.
            
         
               2)
            
            
               Toinen kanneperuste, jonka mukaan komissio loukkasi Toshiban puolustautumisoikeuksia jättäessään väitetiedoksiannon antamatta ennen päätöksen tekemistä 27.6.2012 asiassa COMP/39.966 — kaasueristeiset kytkinlaitteet — sakot ja jättäessään tosiseikkoja koskevassa kirjeessä käsittelemättä tärkeää seikkaa kyseisellä päätöksellä määrätyn sakon laskemisessa.
            
         
               3)
            
            
               Kolmas kanneperuste, jonka mukaan komissio loukkasi yhdenvertaisen kohtelun periaatetta kohdellessaan kantajaa eri tavalla kuin kaasueristeisten kytkinlaitteiden eurooppalaisia valmistajia, kun se perusti kantajan sakon TM T&D:n laskentapohjaan eikä kantajan liikevaihtoon.
            
         
               4)
            
            
               Neljäs kanneperuste, jonka mukaan komissio jätti antamatta asianmukaiset perustelut määrittäessään TM T&D:n laskentapohjan.
            
         
               5)
            
            
               Viides kanneperuste, jonka mukaan komissio loukkasi yhdenvertaisen kohtelun periaatetta jättäessään tekemättä eroa Toshiban syyllisyyden tasossa verrattuna kaasueristeisten kytkinlaitteiden eurooppalaisiin valmistajiin.